અમદાવાદ– આગામી તારીખ ૧૫મી ફેબ્રુઆરી, ૨૦૧૮એ મધ્યરાત્રિએ ખંડગ્રાસ સૂર્યગ્રહણ સર્જાશે, જે તારીખ ૧૬મી ફેબ્રુઆરીના ૦૦:૨૬ કલાકે શરુ થશે. મહત્તમ સૂર્યગ્રહણ બિંદુ ૨:૨૧ કલાકે સર્જાશે, ૪:૧૬ કલાકે સૂર્યગ્રહણ પૂર્ણ થશે. આ ખંડગ્રાસ સૂર્યગ્રહણ કુંભ રાશિની શરૂઆતમાં, ધનિષ્ઠા નક્ષત્રના ત્રીજાપદમાં થશે. કુંભ રાશિમાં અને મંગળના નક્ષત્રમાં ગ્રહણ સર્જાતા, કુંભ, મેષ અને વૃશ્ચિક રાશિના જાતકો માટે આ સૂર્યગ્રહણ શુભ ફળદાયી નથી રહેતું, બાકીની રાશિના જાતકો માટે આ સૂર્યગ્રહણ મધ્યમ શુભ ગણી શકાય. કુંભ, મેષ અને વૃશ્ચિક રાશિના જાતકોને આ ગ્રહણ આગામી એક માસ સુધી કાર્યમાં રુકાવટ અને ચિંતાનો સામનો કરાવી શકે. સૂર્યગ્રહણ ભારતમાં દેખાશે નહિ, દક્ષિણ અમેરિકા અને તેની દક્ષિણે રહેલા ભાગ પર તે જોઈ શકાશે. આ સૂર્યગ્રહણ ભારતમાં દેખાવાનું નથી, માટે સૂતક પાળવાનું નથી.